Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 285/15/8811	Trebišov, 5.8.2015
EEČ : 2-69-393-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec mal. dcéry XXXXX, nar. XXXXX a mal. XXXXX nar. XXXXX si  neplní vyživovaciu povinnosť, ktorá mu vyplýva zo zákona o rodine, a to v mieste bydliska ako aj inde  od mesiaca január 2015 do konca mesiaca máj 2015, kde na dcéru XXXXX mu táto povinnosť bola uložená rozsudkom Okresného súdu v Trebišove č. k. 8P 33/2010 zo dňa 26.03.2010, ktorý nadobudol právoplatnosť dňa 28.04.2010, prispievať na jej výživu sumou 50,- € mesačne, počnúc od 01.02.2010, a to vždy do 15. dňa toho ktorého mesiaca vopred k rukám matky XXXXX, a na dcéru XXXXX mu táto povinnosť bola určená rozsudkom Okresného súdu v Trebišove č. k. 11P 21/2014 zo dňa 14.05.2014, ktorý nadobudol právoplatnosť dňa 14.06.2014, prispievať na jej výživu sumou 50,- €, vždy do 25. dňa v mesiaci vopred k rukám matky XXXXX, čím takto na bežnom výživnom dlhuje sumu 300,- €, 

lebo zanikla trestnosť činu

Odôvodnenie:
	Uznesením policajného orgánu OO PZ Michaľany pod sp. zn. ORP-334/MI-TV-2015 zo dňa 27.05.2015 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 ods. 1 písm. a) Tr. zákona o účinnej ľútosti a dlh na bežnom výživnom za žalované obdobie vo výške 300,- € uhradil k rukám matky detí XXXXX na jej účet.

	Uvedenú skutočnosť potvrdila vo svojej výpovedi dňa 28.07.2015 aj matka detí, v ktorej uviedla, že dlh na bežnom výživnom za žalované obdobie považuje za uhradený.

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Valéria Kovalová
prokurátorka